cyanic-selkie/wikianc huggingface dataset:
Անհակասականություն
Տեսակներ
Մաթեմատիկական տեսությունների հարաբերական անհակասականության ապացուցման համար վերցված գրեթե բոլոր մոդելները կառուցվում են բազմությունների տեսությունից քաղված գաղափարներով։ Բազմությունների տեսության մեջ պարադոքսների հայտնաբերմամբ հարկ եղավ նոր մեթոդներով ապացուցել տեսության «բացարձակ» (ներքին) անհակասականությունը, որի համար էլ ստեղծվեց նոր տրամաբանական-մաթեմատիկական առարկա՝ մետամաթեմատիկան։
Կատեգորիա:Մաթեմատիկական տրամաբանություն
Ֆելիքս Շարմետան
Հայր Ֆելիքս Շարմետան (Père Félix Charmetant, ), ֆրանսիական միսիոներության կարկառուն դեմքերից էր։
Եղել է «Սպիտակ հայրերի» լիազոր ներկայացուցիչը Փարիզում, նաև՝ «Ալյանս ֆրանսեզի» ութ հիմնադիրներից մեկը, «Œuvre d’Orient» կազմակերպության գլխավոր տնօրենը։ Համիդյան կոտորածների ընթացքում նա լայնածավալ աշխատանք է իրականացրել ոչ միայն ջարդերի հավաստի պատկերը ֆրանսիական հասարակությանը ներկայացնելու, այլև հանգանակությունների միջոցով արևմտահայերին նյութապես օժանդակելու գործում ։
1896 թվականին Հայր Ֆելիքս Շարմետանի նախաձեռնությամբ տպագրվել «Հայերի նահատակություն։ Հայաստանի կոտորածների պաշտոնական աղյուսակ» գիրքը, որտեղ ներկայացված են Կոստանդնուպոլսում վեց դեսպանների ուսումնասիրությունները և լուսավորչական ու բողոքական ականատեսների վիճակագրությունները։
Ծանոթագրություններ
Կատեգորիա:Ֆրանսիացի միսիոներներ Կատեգորիա:1844 ծնունդներ Կատեգորիա:1921 մահեր
Visceral Games
Visceral Games, (ավելի վաղ ժամանակում հայտնի է եղել ինչպես՝ Redwood Shores ), համակարգչային խաղեր մշակող ստուդիա։ Ստուդիային հայտնություն է բերել Dead Space սարսափ ժանրի խաղը ։
2017 թվականի հոկտեմբերի 17-ին Electronic Arts-ը հայտարարեց ստուդիայի փակման մասին ։
EA Redwood Shores
Ստուդիաի առաջին նախագիծը եղել է Future Cop: LAPD խաղը, որը թողարկվել է 1998 թվականին։ Ստուդիաի հաջորդ խաղերը թողարկվել են հայտնի սպորտային կամ կինոմատոգրաֆիկական ֆրանշիզների հիման վրա հատու լիցեզիայի միջոցով, օրինակ PGA Tour սպորտային խաղը կամ խաղերը որոնք թողարկված են Ջեյմս Բոնդի ֆիլմերի հիման վրա ։
Visceral Games
Dead Space խաղը հաջող ընդունվելուց հետո ստուդիան հնարավորություն ստացավ փոխել անունը Visceral Games 2009 թվականի մայիսին։
Առաջին խաղից հետո թողարկվեցին խաղի մի ևս մի քանի մասերը՝ Dead Space: Extraction (2009), Dead Space 2 (2011) և Dead Space 3 (2013)։ Երրորդ մասը ավելի անհաջող էր, պատճառը այն էր, որ կար ոճային փոփոխություն՝ սարսափ ժանրից խաղը փոխվել էր ավելի շատ հրաձգային խաղի ։
Վերջին տարիներ
2013 թվականին ստուդիաի համար ոչ շատ լավ տարիներ էին։ Dead Space 3-ի անհաջող մեկնարկից հետո EA-ը ծրագարավորողներին վստահեց Battlefield խաղի մշակումը, որը հայտնի էր իր բազմամարդ ռեժիմով։ Առաջին դեմքից հրաձգության անցում կատարելի ոչ բոլորի սրտով էր, սակայն ղեկավարները դիտում էին սա որպես հնարավրություն ստուդիան պահելու համար։ Visceral Games-ը բաժանվեց երկու թիմի՝ առաջինը կատարում էր Battlefield Hardline թողարկման պատրաստությունները, մյուսը որտեղ մնացել էին քիչ մասնակիցներ զբաղվում էին Jamaica նախագծով ։ 2013 թվականի հոկտեմբերին Ubisoft թողարկեց նույնպես ծովահենների մասին պատմող Assassin’s Creed IV: Black Flag խաղը, որն էլ պատճառ հանդիսացավ Jamaica նախագծի փակման համար։
2012 թվականին Disney-ը գնեց Lucasfilm-ը, «Աստղային պատերազ»-ի ֆրանշիզի հետ միասին, ինչն էլ բերեց յուրահատուկ փոփոխությունների խաղային արդյունաբերության մեջ։ 2014 թվականին ստուդիան սկսեց Battlefield Hardline խաղի մշակումը, որի համար պահանջվեց ստուդիաի ռեսուրսների մեծ մասը։
«Աստղային պատերազմ» նախագիծը, որը ստացել էր Yuma կոդային անունը, ղեկացարում էր դիզյներ Էմի Հեննիգը, ով աշխատել էր նաև Uncharted-ի վրա։ Սակայն նախագծի մշակումը դադարեցվեց մի քանի պատճառներով՝ բացակայում էր անհրաժեշտ ռեսուրսները, գլխավոր նախագծի հետ վիճաբանությունները և այլն։ Սակայն Electronic Arts-ը արդեն չէր հավատում Yuma-ի հաջողությանը, և լուծարումը դարձավ ակնհայտ ։
2017 թվականի հոկտեմբերի 17-ին Electronic Arts-ը պաշտոնապես հայտարարեց ստուդիաի փակման մասին։ Պատճառ հանդիսացավ Ragtag նախագծի թեստավորման փուլից ստացված բացասական ակնարկները։ Աստղային պատերազմի նախագիծը փոխանցվեց EA Vancouver-ին ։
Հղղումներ
Կատեգորիա:ԱՄՆ-ի համակարգչային խաղերի արտադրողներ Կատեգորիա:1998 հիմնադրումներ Կատեգորիա:Ամերիկյան ընկերություններ Կատեգորիա:Համակարգչային խաղեր արտադրողներ այբբենական կարգով
Քվարցապակի
Քվարցային ապակի, հալված քվարց՝ միաբաղադրիչ ապակի, կազմված մաքուր սիլիցիումի օքսիդից։ Ստացվում է սիլիկահողի բնական տարատեսակներից՝ լեռնային բյուրեղապակուց, հանքերակային քվարցից և քվարցային ավազից, ինչպես նաև սինթետիկ սիլիցիումի երկօքսիդից։ Մաքուր քվարցապակին կազմված է միայն սիլիցիում և թթվածին տարրերից, իսկ առևտրային քվարցապակին հաճախ պարունակում է խառնուրդներ, որոնց մեջ գերակշռում են ալյումինը և տիտանը ։
Տեսակները
Տարբերում են արդյունաբերական քվարցապակու երկու տեսակ․ թափանցիկ (օպտիկական և տեխնիկական) և ոչ թափանցիկ։ Քվարցապակուն ոչ թափանցիկ դարձնում են նրանում ցրված մեծ քանակի մանր գազային պղպջակները (0,03 ֊ից մինչև 0,3 մկմ տրամագծով), որոնք ցրում են լույսը։ Օպտիկական թափանցիկ քվարցապակին, ստացված լեռնային բյուրեղապակու հալումից, միանգամայն համասեռ է և չի պարունակում տեսանելի գազային պղպջակներ։ Ոչ թափանցիկ քվարցապակին հաճախ հումք է ծառայում ջերմակայուն, հրակայուն նյութի՝ քվարցային խեցու, արտադրության համար։
Կիրառությունը
Քվարցապակին կիրառվում է օպտիկական թելքի ստեղծման, լաբորատոր ամանեղեն, տիգելներ, օպտիկական սարքեր, մեկուսիչներ (հատկապես բարձր ջերմաստիճանների համար), ջերմաստիճանային տատանումների հանդեպ կայուն արտադրանքներ պատրաստելու համար։ Քիչ քանակներով քվարցապակու բեկորները օգտագործվում են Ֆրենելի լինզաների պատրաստման համար։Քվարցապակին կիրառվում է նաև ջերմակայուն և հրակայուն նյութերի արտադրությունում։
Օպտիկական հատկությունները
Քվարցապակու դիսպերսիան մոտավորապես կարելի է նկարագրել Սելմեիերի բանաձևով ։
որտեղ
և ալիքի երկարությունը \lambda տրված է միկրոմետրերով։ Այս հավասարումն իմաստ ունի 0,21- ից մինչև 3,71 մկմ- ի և 20 °C- ի դեպքում Հավասարման հավաստիությունը հաստատվել է մինչև 6,7 մկմ երկարությամբ ալիքների համար ։
Արտաքին հղումներ
Կատեգորիա:Ապակի Կատեգորիա:Քիմիական տեխնոլոգիա Կատեգորիա:Սիլիցիումի երկօքսիդ
Ամենուն Տարեցույցը
Ամենուն Տարեցույցը, հայերեն տարեգիրք։
Հիմնադրել են հրապարակագիր Թեոդիկը և նրա կինը՝ Արշակուհի Թեոդիկը, 1907 թվականին, Կոստանդնուպոլսում։ Մինչև 1929 թվականը լույս է տեսել 19 գիրք, որից 1916—1920 տարիները՝ մեկ գրքով։ Ամենուն Տարեցույցները մեծածավալ գրքեր են (296-ից մինչև 736 էջ)։ 1907—1923 թվականին (Ա—ժէ տարիները) հրատարակվել է Կոստանդնուպոլսում, 1924 թվականին (ԺԸ տարին) Փարիզում, 1925 թվականին (ԺԹ տարին)՝ Վիեննայամ, 1926 թվականին (Ի տարին)՝ Վենետիկում, և 1927–1929 թվականներին (ԻԱ–ԻԳ տարիները)՝ Փարիզում։
Կառուցվածք
Ամենուն Տարեցույցում հրապարակվել են Դ. Վարուժանի, Սիամանթոյի, Ռ. Սևակի և այլոց անտիպ ստեղծագործաթյունները, արժեքավոր նյութեր հայ և համաշխարհային արվեստի մասին։ Ուշագրավ են Գ. Զոհրապի, Սիրանույշի, Մ. Մնակյանի հոդվածները թատրոնի և դերասանի կոչման մասին, Կոմիտասի երաժշտագիտական մի շարք հոդվածներն ու դասախոսությունները, Գ. Ֆնտգլյանի «Շեքսպիրը և իր հնչյակները» (1914), ֆրանսիացի հայագետ Ֆ. Մակլերի «Հայ արվեստն ու ճարտարապետությունը» (1924) ընդարձակ ուսումնասիրությունները, հայ բեմի գործիչների, նկարիչների, կոմպոզիտորների, գրողների, թարգմանիչներին և ազգային-քադաքականգործիչների հազվագյուտ կենսագրականները և այլն։ Շատ նյութեր լուսաբանում են հայ ժողովրդի ազգային–ազատագրական պայքարի հարցերը, նոմարքոսների (կառավարիչների) իշխա– Մուտ աստվածուհու տաճարը Կառնակում։
Խորհրդային Հայաստանի տնտեսական ու մշակութային նվաճումները։ Տպագրվել են արժեքավոր թարգմանություններ՝ անգլերեն, պարսկերեն, հնդկերեն, հունարեն, իտալերեն, չինարեն, իսպաներեն և այլն գրականություններից։ Ամենուն Տարեցույցի հատորները ամփոփում են վավերագրական մեծ արժեք ներկայացնող բազմաթիվ լուսանկարներ։
Ամենուն Տարեցույցը կարևոր դեր է կատարել հայ մշակութային արժեքները ժողովրդականացնելու, աշխարհի տարբեր կողմերում ցրված հայ մտավորականությանը համախմբելու, 1920 թվականից հետո նաև սփյուռքահայությանը Խորհրդային Հայաստանի հետ կապելու գործում։ Ամենուն Տարեցույցը դասվում է հանրագիտարանային լավագույն հրատարակությունների շարքին։
Կատեգորիա:Հայկական պարբերականներ
Դավիթ Հանցկո
Դավիթ Հանցկո (Dávid Hancko, ), սլովակ պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի կազմում։ Խաղում է կենտրոնական պաշտպանի դիրքում ։
Ժիլինա
Հանցկոն Ժիլինայի ակադեմիայի սան է։ Իր պրոֆեսիոնալ դեբյուտը նշեց 2016 թվականի փետրվարի 26-ին՝ փոխարինման մտնելով Սկալիցայի դեմ խաղում ։ Իր առաջին հանդիպումը Ժիլինայի մեկնարկային կազմում անցկացրեց 2017 թվականի մարտի 11-ին՝ ԴԱԿ 1904-ի դեմ խաղում ։ Իր առաջին գոլը պրոֆեսիոնալ կարիերայում խփեց 2017 թվականի օգոստոսի 12-ին՝ Սենիցայի դեմ խաղում ։ Ժիլինայի առաջին թիմի կազմում Հանցկոն անցկացրեց 40 հանդիպում՝ դառնալով 4 գոլի և 4 գոլային փոխանցման հեղինակ։
Ֆիորենտինա
2018 թվականի հունիսի 14-ին Հանցկոն 5 տարվա պայմանագիր կնքեց Ֆիորենտինայի հետ  ։ Հուլիսի 25-ին նա ՈՒԵՖԱ-ի կողմից ընդգրկվեց Եվրոպայի 50 ամենախոստումնալից ֆուտբոլիստների ցանկում  ։
Միջազգային կարիերա
Հանցկոն ներկայացրել է Սլովակիան մինչև 19 և մինչև 21 տարեկանների երիտասարդական հավաքականներում։ Իր դեբյուտը Սլովակիայի Մ21 հավաքականի կազմում նշեց 2017 թվականի սեպտեմբերի 1-ին՝ Անգլիայի դեմ խաղում ։
Ակումբային
Ժիլինա
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Սլովակ ֆուտբոլիստներ Կատեգորիա:Ժիլինայի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Կուստենդորֆի ֆիլմի փառատոն
Կուստենդորֆի ֆիլմի փառատոն (Кустендорф филмски фестивал), ամենամյա իրադարձություն, կազակերպվում է հունվարի սկզբին Դրվենգրադ գյուղում (հայտնի է նաև որպես Կուստենդորֆ), որ գտնվում է Սերբիայի Մոկրա Գոռա շրջանում։
Հիմնված լինելով 2008 թվականին, այն ֆիլմի և երաժշտության փառատոն է կազմակերպված Ռաստա Ինտերնաթիոնալի (Rasta International) կողմից, որը ֆիլմերի ռեժիսոր Էմիր Կուստուրիցայի ֆիլմերի արտադրության ընկերություն է այն գյուղում, որի կառուցումը նա ֆինանսավորել է 2000-ականների կեսերին Մեծավնիկ (Mećavnik) լեռան լանջներին։ Ֆեստիվալը չունի որևէ կոմերցիոն հովանավորներ և մասամբ ֆինանսավորվում է Սերբիայի կառավարության մշակույթի նախարարության կողմից։
Իր անդրանիկ թողարկմանը 2008 թվականի 14-ից 21-ը փառատոնի գլխավոր հյուրը Նիկիտա Միխալկովն էր, ով սեմինար անցկացրեց իր ֆիլմերի վերաբերյալ, որոնք նաև ցուցադրվեցին՝ «12»-ը, «Սիրո Գերի»-ն, «Ի․Ի․ Օբլոմովի կյանքից մի քանի օր»-ը և «Դաշնակահարի անավարտ գործը»-ը։
Փառատոնը պաշտոնապես բացվեց վատ ֆիլմերի գերեզմանոցում՝ «Պինդ ընկույզ 4․0» ֆիլմի թաղումով։ Գերեզմանոցի տեսարանում զբաղված էին Նելե Կարայլիչը որպես Օրթոդոքս քահանա, Կուստուրիցան որպես էլուլոգիստ, «Վրելոյի» աղջիկները որպես սգացող կանայք և նույնիս գլխավոր հյուրը՝ Նիկիտա Միխալկովը միացավ թափորին ։
Փառատոնի այլ հյուրերից էին Ֆաթիհ Աքընը, Քրիսյան Մունջինուն, Միկի Մանոյլովիչը, Մայքլ Րեդֆորդը, Սերբիայի վարչապետ Վոիսլավ Կոշտունիցա, Էրան Կոլիրինը, դանիացի կինոկրիտիկ Քրիստյան Մոնգարդը, Մատյա Բեչկովիչը և Ռումինացի դերասան Ռազվան Վասիլեսցին։
ժուրին գլխավորում էին Փեթեր Հանդքեն, իտալացի պրոդյուսեր Անդրեա Գամբետան և հույն լրագրող Նինոս Ֆենեկ Միկելիդիսը, ովքեր Սպանիարդ Խոսե Է․ Իգլեսիաս Վիջիլին շնորհեցին «Ոսկե ձու» մրցանակը իր կարճամետրաժ «Մեջտեղում» (In Between) ֆիլմի համար։ «Արծաթե ձու»-ն ստացավ անգլիացի Մարտին Հեմփթոնը «Դիվահարը» (Possessed) ֆիլմի համար, իսկ «Բրոնզե ձու»-ն ստացավ Կոլումբիացի Ֆրանկո Լոլլին «Como todo el mundo» («Բոլորի նման») ֆիլմի համար ։
Երաժշտական ծրագիրը բաղկացած էր ներկայացումներից, որ պատրաստել էին «Almezijan's Obsession»-ը Հայաստանից, Կալը Սերբիայից, Stribor Kusturica & the Poisoners-ը, Vrelo-ն, No Smoking Orchestra-ն, Nervozni Poštar-ը և Kiki Band-ը։
Անցկացվելով մոտեցող Սերբական նախագահական ընտրությունների ֆոնին, որ անցկացվում էր, գործող Բորիս Տադիչի, որ ներկայացնում էր իշխող ձախակողմյան Դեմոկրատական կուսակցությունը (DS) և Տոմիսլավ Նիկոլիչի՝ ընդդիմադիր աջակողմյան Սերբական Ռադիկալ կուսակցություն ներկայացուցչի (SRS) միջև, ինչպես նաև այն խորհրդակծությունների ֆոնին, որ Ալբանացիները Կոսովոյի Սերբական գավառից Միացյալ Նահանգների հետ համակարգման վերջին փուլում էին, որպեսզի հայատարարեն միակողմանի անկախություն, փառատոնը մեծ ուշադրության արժանացավ և՛ Սերբական և՛ օրտարերկյա մամուլում։ Քաղաքական տեսանկյուններն ու հնչերանգները գերիշխում էին մամուլում, ինչպիսին օրինակ՝ Մարինե Կոլմաթի ձախակողմյան Libération օրաթերթում, ով փառատոնին գովեստի խոսքեր շռայլելուց հետո, զարմանք է հայտնում այն փաստի վերաբերյալ, որ փառատոնի ժուրին գլխավորում է Փիթեր Հենքը, ում նա նկարագրում է, որպես մի մարդ «ում վրայից դեռ ծծմբի հոտ է գալիս Միլոշեվիչի թաղանը մասնակցելուց հետո և ով գրել էր Սերբիայի մասին՝ գովելով այն, այն պատճառով, որ անարդարորեն մեղադրվել է բոլոր չարիքների համար», սա նաև նշանակում է, որ Կուստուրիցան հավատարիմ է այս գաղափարներին։ Նա, ինքը պատասխանում է իր իսկ հարցին ասելով, որ, Հենքի նման, Կուստուրիցան նույնպես հավատացած է, որ արևմտյան Եվրոպան նվազեցնում է սերբերի և Սերբիայի դերը, բայց, որ սերբ ռեժիսորը նախագահական ընտրություններին աջակցում է ձախակողմյան թեկնածու Տադիչին ․
2009
2009 թվականին փառատոնը անցկացվեց Հունվարի 8-ից մինչև Հունվարի 14-ը։ Գլխավոր հյուրն էր Ջիմ Ջարմուշը, ով անցկացրեց սեմինար և ում ֆիլմերի հետահայաց ցուցադրությունը կազմակերպվեց։ Դրանք են՝ «Դրախտից տարօրինակ»,«Մահացած մարդը»,«Ջարդված ծաղիկներ»։
Այլք, որ սեմինարներ են անցկացրել Ղազախ ռեժիսոր Սերգեյ Դվորցեվոյն է, ում «Վարդակակաչ» (Tulpan) ֆիլմը ցուցադրվեց փառատոնին և երկար տարիների Կանի ֆիլմի փառատոնի գեղարվեստական ռեժիսոր Թիերրի Ֆրեմոնը։
Երեք հոգուց բաղկացած ժուրին՝ Անիկա Դոբրան (ժուրիի նախագահը), պրոդյուսեր Կարլ Բաումգարտները և ռեժիսոր Ջան Լուկա Ֆարինելին «Ոսկե ձու» մրցնակը շնորհեցին Ճապոնացի ռեժիսոր Կոխի Հասեին «Գոդոգ» (Godog) կարճամետրաժ փաստագրական ֆիլմի համար, «Արծաթե ձու»-ն շնկորհվեց Գերմանացի ռեժիսոր Նինա Վուկովիցին «Միկիի Բալլադը» (Miki's Ballad) ֆիլմի համար, իսկ «Բրոնզե ձու»-ն՝ Ամերիկացի Շիշ-Թինգ Հանգին՝ «Վիոլա» (Viola) ֆիլմի համար։
2010
Այլ հյուրերի ցանկում էին, որոնք նաև սեմինարներ անցկացրեցին, Ռայա Ամարին, Էլյա Սուլեյմանը, Պավել Լանգին, Ֆաթիհ Աքընը, Ասղար Ֆարհադին և Սթիվ Հոլմգրենը։
Ժուրի գլխավորում էր ռեժիսոր Մարժան Սատրապին (պրոդյուսեր Սառա Դրայվերի և Ջոնաթան Ուեյսգալի հետ միասին)։ Հաղթող ֆիլմը, որ ընտվեց «Paradis Perdu»-ն (Դրախտ կորուսյալ) էր, որ նկարահանվել էր Միհալ Բրեզիսի և Օդեդ Բինունի կողմից։
Երաժշտական ծրագիրը, որ ընտրվել էր Նելե Կարաջլիչի կողմից ներառում էր՝ «Global Kryner» խումբը Ավստրիայից, «Aynur Doğan» խումբը Թուրքիայից, «Os Festicultores Troupe»-ը Ֆրանսիայից, «Vladimir Maričić Quartet», «Rubl » խմբերը Ռուսաստանից, «Tonino Carotone»-ն Իսպանիայից և «the No Smoking Orchestra»-ն։
2011
Փառատոնը 4-րդ տարում տեղի ունեցավ Հունվարի 5-ից 11-ը՝ մի բացման արարողությամբ, որ ոգեշնչված էր Ֆելինի Ամարկորդի տեսարանով, որտեղ Նելե Կարաջլիչը հագել էր արջի հանդերձանք, իսկ Վրելոյի աղջիկները ուղեկցում էին Սերբիայի մշակույթի նախարար Նեբոյշե Բարդիչին, որ պաշտոնապես հայտարարեց փառատոնը բացաված ։ Սերբիայի մշակույթի նախարությունը ներդրեց 250000 Եվրո այդ տարվա փառատոնի համար, որը ներառում էր «Գրողների կենտրոնի» ստեղծումը Դրվենգրադում ։
Աբբաս Կիառոստամին գլխավոր հյուրն էր, ում ֆիլմերի հետադարձ ցուցադրությունը՝ «Բալի համը», «Որտե՞ղ է ընկերոջ տունը», և «Ձիթենու ծառի միջով», հաաջողված էր։ Բացի այդ փառատոնի հյուրերն էին Գաել Գարսիա Բեռնալը, Նիկիտա Միխալկովը, Բորիս Միտիչը, Յան Հռեբեյկը և Պիտր Յարկովսկին։
Փառատոնի երաժշտական համարներ էին ներկայացվում Տանզանիայի «Beogradski Sindikat»,«Ngoma Africa Band» խմբերը, Ֆրանսիայի «Manouchka Orkestär» խումբը,Նորվեգիայից Անդրե Ուիլիամսը և «Farmers Market» խումբը։
Փառատոնը հակասությունների առաջ կանգնեց փաստագրական ֆիլմերի սերբ ռեժիսոր Բորիս Մալագուրսկիի գալու վերաբերյալ։ Բացի նրանից, որ նա ներկայացվել էր որպես հյուր, ում ճանապարհածախսը և բնակությունը պետք է վճարվեին փառատոնի կողմից  իր փաստագրական՝ «Շղթաների քաշը» ֆիլմով , որ նախատեսված էր ցուցադրել, երբ Կուստուրիցան տեսել էր այն և հավանության արժանացրել , Մալագուլսկին վերջնականապես չհրավիրվեց փառատոնին, իսկ իր ֆիլմը հանվեց ցուցադրումից առանց որևէ բացատրության ։ Հարցնելու համար, թե ինչ է պատահել, Մալագուրսկին կապվեց Կուստենդորֆի կազմակերպության այն կազմակերպիչների հետ, որ փառատոնին նրա համար գրանցել էին առաջին տեղը, բայց ստացավ ոչ միանշանակ պատասխան, որ «ամեն ինչ բարդացել է, որոշումները արդեն մենք չենք կայացնում» ։ 2015 թվականի հունվարին Մալագուրսկին խոսեց մի դրվագի մասին․ «Ըստ տեղեկատվության, որ հասել է ինձ, այն մարդը, որ պատասխանատու է այն ֆիլմի համար, որ չի ցուցադրվել փառատոնին Նեբոյշա Բադրիչն է, ինչպես նաև մշակույթի նախարարը և G17+-ի անդամները (քաղաքական կուսակցույուն), որ քննադատորոն էին վերաբերվում ֆիլմին։ Սա դժբախտություն է, իրոք, կարելի է մտածել, որ ինչ-որ մի կուսակցություն, ենթադրաբար քարոզելով  եվրոպական և արևմտյան արժեքները պատրաստ չեն ազատ խոսքին, մտքերի ազատությանը և բազմակարծությանը, սա այն է, ինչ նրանք  հեռվից անում են։ Ես նաև, մի փոքր, հիասթափված եմ, որ Կուստուրիցան, աշխարհահռչակ ռեժիսորը, այդքան հարգալի և հասուն մարդ լինելով, հանձնվեց ընդհանրապես գործի հետ կապ չունեցող այնպիսի բյուրոկրատի, ինչպիսին է Բադրիչը» ։
2012
Կուստենդորֆի 5-րդ փառատոնը տեղի ունեցավ հունվարի 17-ից 23-ը Կիմ Կի Դուկի և Նուրի Բիլջ Սեյլանի հետ, ովքեր գլխավոր հյուրերն էին։ Նրանց պատվին, այդ տարվա հետադարձ ցուցադրությանը ներկայացվեցին նրանց ֆիլմերը՝ Կի Դուկի «Վատ տղան» և «Դատարկ տունը», ինչպես նաև Սեյլանի «Քասաբա» (Թուրք՝ Kasaba) և «Օտարացում» (Uzak) ֆիլմերը։ Բացի այդ նրանց վերջին ֆիլմերը՝ Կի Դուկի «Արիրանգ» (Arirang) և Սեյլանի «Ժուկով ժամանակով Անատոլիայում» ֆիլմերը ցուցադրվեցին որպես ժամանակակից տենդենցներ ծրագրի մի մաս։
Այլ հյուրերից էին Աբել Ֆերարան, Իզաբել Հուպերթը, Թահար Ռահիմը, Մարջան Սատրապին, Դարդեն Եղբայրները, Անդրեաս Դրեսեն, Ֆրեդերիկ Ասպոկը և Օլիվեր Հորլայթը։ Կաննի Ֆիլմերի փառատոնի գեղարվեստական ռեժիսոր Թիերի Ֆրեմոն կրկին այցելեց փառատոնը։
Վերջին օրը, փառատոնը այցելեց Միլորա Դոդիկը՝ Սրբսկա Հանրապետության նախագահը (սեբական տարածք հարևան Բոսնիա և Հերցեգովինայում) ։ Նախորդ հունիսին Կուստուրիցան և Դոդիկի կառավորությունը սկսեցին ճարտարապետական նախագիծ՝ Կամենգրադը, որ կառուցվում էր Վիշեգրադում։
Ժուրին,որ ընդգրկում էր իտալացի դերասան Լեյլա Հատամինին, Ֆրանսիացի ռեժիսոր Պիեռ Էդելամանին և Սերբ դերասան Զոլտան Ցվիյանովիչին, հանձնեցին «Ոսկե ձու» մրցանակը Սպանիարդ Ֆերնարդո Պոմարեսին, ով Կատալունյայի կինեմատոգրաֆիայի դպրոցի սան էր Բարսելոնայում, իր կարճամետրաժ «Alto Sauce» ֆիլմի համար։ «Արծաթե ձու»-ն հանձնեցին սերբ Յելենա Գավրիլովիչին «Որտե՞ղ եք, տղաներ» ֆիլմի համար, իսկ լեհ Պիոտր Սուբոտկոն ստացավ «Արծաթե ձու»-ն «Գլասգո» ֆիլմի համար։ Փակման արարողության ժամանակ Կուստուրիցան ցուցադրեց «Մեր կյանքը» 15 րոպեանոց հատվածը, «Խոսք Աստծո հետ» 7 րոպեանոց ֆիլմի նախագծից։
Փառատոնը 5-րդ տարում, վերջապես սկսեց գրավել ավելի մեծ թվով միջազգային ԶԼՄ-ների ուշադրությունը, որ հրատարակեցին մի քանի հրապարակումներ և էլեկտրոնային թողարկումներ, ուղարկելով լրագրողներ, որպեսզի լուսաբանեն այն ։ Դրա արդյունքում, փառատոնին անդրադարձավ «Եվրոնյուզը», «El País» , «Le Monde» , «The Independent» , «Los Angeles Times»  , ինչպես նաև մի շարք փայլուն ռեպորտաժներ «Filmmaker»  ամսագրում, որի լրագրողը հարցազրույց էր վերցրել այդ տարվա ընթացքում, Կուստենդորֆի հյուրերեից շատերից    ։
2013
Չինացի ռեժիսոր Ժան Յիմուն այդ տարվա փառատոնի գլխավոր հյուրն էր։ Բացի նրա անցկացրած սեմիարից կինոմատոգրաֆիայի ուսանողների հետ, իր ֆիլմերի հետահայաց ցուցադրությունը կազմակերպվեց։ Այդ ֆիլմերի շարքում էին «Ոչ մի հոգի պակաս», «Վառիր կարմիր լապտերը», ինչպես նաև վերջին ֆիլմը՝ «Պատերազմի ծաղիկները», որ կազմում էր ժամանակակից ծրագրի մի մասը։
Կարճամետրաժ ֆիլմի մրցանակի համար պայքարում էին 28 ֆիլմեր ամբողջ աշխարհից։ Երեք հոգուց բաղկացած ժուրիի կազմում ընդգրկված էին հրեա դերասանուհի և վիպագիր Ալոնա Կիմհին (ժուրիի նախագահ), պրոդյուսեր Մայքլ Հաուսմանը և Օլեգ Ջեկնիչը։
Այլ հյուրերի շարքում էին Բենհ Զեյտլին, Ալեկսեյ Բալաբանովը, Օդրի Տաուտոուն, Մատեո Գառոն, Մոնիկա Բելուչին, Էլյա Սուլեյմանը, Օլյա Բեչկովիչը, Մատիա Բեչկովիչը և Փիթեր Գոթարը։
Մոնիկա Բելուչիի երրորդ այցելությունն էր փառատոնին, որին Կուստուրիցան անդրադարձավ՝ ասելով․ «Գեղեցիկ համեմունքը, որ ուշադրություն է գրավում», որը միջազգային ԶԼՄ-ների լուսաբանման մեկ այլ ալիք բարձրացրեց, որ նման էր երեք տարի առաջվա ալիքին, երբ փառատոն էր այցելել Ջոնի Դեփը։ Իտալացի դերասանուհու աստղային ուժը, հմայիչ կերպարը իր կողմը հրավիրեց ԶԼՄ-ների ուշադրությունը, որ իր հերթին փառատոնը դարձրեց ավելի ճանաչված, ինչպես նաև այդ ժամանակ հայտարարվեց Կուստուրիցայի հետ մի ֆիլմի մասին, որ ուներ «Սեր և պատերազմ» վերնագիրը    ։ Բացի այդ 2010 թվականի Դեփի այցի նման, Բելուչին նույնպես ունեցավ հագեցած գովազդային օրակարգ, որի մեջ ներառված էր նաև ԶԼՄ-ների հետ հանդիպում և հանդիպում պետական բարձրաստիճան պաշտոնյաների հետ։ Հունվարի 19-ին նա թռավ Բանյա Լուկա, որտեղ նա հանդիպեց Կուստուրիցային, ով սկզբում նրան տարավ Միլորադ Դոդիկի հետ հանդիպման (Սրբսկա հանրապետության նախագահ) ։ Հանդիպման ժամանակ, Կուստուրիցան հայտարարեց Բոսնիայի պատերազմի վերբերյալ ֆիլմի պլանների մասին, որտեղ Բելուչին կատարելու էր Սերբ կնոջ դեր, իսկ նկարահանումները նախատեսված էր սկսել 2013 թվականի մայիսին, Տրեբինժեյում, Դոդիկի և Սրբսկա հանրապետության իշխանությունների հետ միասին, որ համաֆինանսավորում էին ֆիլմը։ Այնուհետև նա և Կուստուրիցան ուղղաթիռով մեկնեցին Կամենգրադ մեկ այլ հանդիպման մինչ վերջնականապես Սերբիայի սահմանը հատելը, որպեսզի գնան Դրվենգրադ՝ փառատոնին մասնակցելու համար ։ Հաջորդ օրը Սերբիայի վարչապետ Իվիցա Դացիչը եկավ Դրվենգրադ և ունեցավ դերասանուհու հետ հանդիպում, որի ժամանակ նա նվիրեց դերասանուհուն Միլեշևա վանքի Սպիտակ հրեշտակի ֆրեսկոյի պատճենը ։
Արտաքին հղումներ
Կատեգորիա:Միջազգային կինոփառատոներ
Բրիթեն Դալթոն
Բրիթեն Դալթոն (Britain Dalton, ), ամերիկացի դեռահաս դերասան։
Կյանք և կարիերա
Բրիթենը ներկայումս նկարահանվում է Ջեյմս Քեմերոնի «Ավատար» ֆիլմի սիքվելներում ։
Արտաքին հղումներ
Կատեգորիա:Ապրող անձինք Կատեգորիա:Ամերիկացի կինոդերասաններ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի տղա երեխա դերասաններ
Տարերային աղետներ
Տարերային աղետներ, վտանգավոր երկրաֆիզիկական, երկրաբանական, ջրաբանական, մթնոլորտային երևույթների կամ շարժընթացների ծավալուն դրսևորումներ, որոնց հետևանքով ստեղծվում են աղետալի իրավիճակներ՝ մարդկային զոհեր, նյութական արժեքների կորուստ, շրջակա միջավայրի խախտում։
Տարերային աղետներ տեղի են ունենում Երկրի ընդերքում (երկրաշարժ, հրաբխի ժայթքում և այլն), մակերևույթին (սելավ, սողանք, ձնահոսք, ջրհեղեղ, հրդեհ և այլն), և մթնոլորտում (փոթորիկ, բուք, պտտահողմ, կայծակ և այլն)։ Տարերային աղետները կարող են ընթանալ բավականաչափ արագ (օրինակ՝ երկրաշարժ, հրաբխի ժայթքում, սողանք, ձնահոսք) կամ երկարաձգվել (օրինակ՝ երաշտ, ցրտահարություն, վարարում) և այլն։
Տարերային աղետների առանձին խումբ են կազմում գյուղատնտեսական ու անտառային վնասատուների ներխուժումը, համաճարակները և ջրաօդերևութաբանական տարերային երևույթները՝ ուժեղ քամին (25 մ/վ և ավելի), ուժեղ անձրևը (30 մմ և ավելի) և ուժեղ ձյունը (20 մմ և ավելի)՝ 12 ժ կամ ավելի կարճ ժամանակամիջոցում, խոշոր կարկուտը (20 մմ/զ ավելի չափի հատիկներով), ցրտահարությունը (վեգետացիայի ընթացքում 0 °C-ից ցածր ջերմաստիճան) և այլն։
Բնակչության աճի, մարդու ոչ խելամիտ տնտեսական գործունեության, արտադրության մեջ ավելի մեծ բնական պաշարների ներգրավման և բարդ պայմաններով տարածքների յուրացման հետևանքով աճում է տարերային աղետների հասցրած վնասը։ Իր գործունեությամբ խախտելով շրջակա միջավայրի կայունությունը՝ մարդը մեծացնում է տարերային աղետների հավանականությունն ու չափերը։ Տարերային աղետներին բնորոշ են սկսվելու ժամանակային անորոշությունն ու հետևանքների ոչ միարժեքությունը, ուստի դրանք դժվար կանխատեսելի են։
Տարբեր աղետներ տարբեր ազդեցություններ են թողնում բնական միջավայրի վրա։ Օրինակ՝ ջրհեղեղը վնասում է արդյունաբերական և գյուղատնտեսական օբյեկտները, աճեցրած բերքով դաշտերը, քայքայում է շենքերը, հիդրոտեխնիկական կառուցներն ու հաղորդակցուղիները, փչացնում ձեռնարկությունների սարքավորումները։ Սելավների հետևանքով ավերվում են գյուղեր և ճանապարհներ, ծածկվում են դաշտեր։
Փոթորիկի հետևանքով մարդիկ են զոհվում, ստանում տարբեր ծանրության վնասվածքներ։ Փոթորիկը վնասում է ամուր և քանդում թեթև շինությունները, կտրում կապի ու էլեկտրահաղորդման լարերը, ամայացնում դաշտերը, կոտրում և արմատախիլ անում ծառերը։
Երկրաշարժ
Երկրաշարժերը տեղի են ունենում երկրակեղևի որոշակի զանգվածում կուտակված էներգիայի կտրուկ լիցքաթափման արդյունքում։ Տարբեր ժամանակաշրջաններում երկրաշարժերի առաջացումը բացատրվել է տվյալ ժամանակներում ընդունված պատկերացումների համաձայն և հիմնականում կապվել է տարատեսակ կենդանիների շարժումների հետ։ Այսպես օրինակ, հին Չինաստանում երկրաշարժերի «մեղավորը» ցուլն էր, Ճապոնիայում՝ ձուկը, Հնդկաստանում՝ խլուրդը և այլն։ Առաջին անգամ երկրաշարժերի բացատրությունը երկրի ընդերքում որոնելու վարկածն արտահայտել է հին հույն փիլիսոփա Արիստոտելը։ Նա համարում էր, որ. Այս վարկածը թեև իր մեջ չի պարունակում ոչ մի լուրջ գիտական բացատրություն, սակայն երկար ժամանակ ընդունվել է որպես երկրաշարժերի առաջացման հիմնական վարկած։ Դրա շնորհիվ մինչև այժմ էլ մնացել է «սեյսմավտանգ եղանակ» հասկացությունը։ 18-րդ դարի սկզբին անգլիացի գիտնական Ջոն Միտչելը եկավ այն եզրակացության, որ Երկրի ցնցումները երկրաշարժի ժամանակ տեղի են ունենում առաձգական ալիքների տարածման արդյունքում։
Երկրաշարժն արդյունք է երկրի ընդերքում էներգիայի հանկարծակի պոռթկման, որն ստեղծում է սեյսմիկ ալիքներ։ Երկրի մակերևույթին երկրաշարժը դրսևորվում է որպես  տատանում, ցնցում և երբեմն գետնի տեղաշարժ։ Երկրաշարժերի ստորգետնյա ծագման  սկզբնակետը կոչվում է սեյսմիկ օջախ։ Օջախին ուղղահայաց մասը կոչվում է էպիկենտրոն։ Երկրաշարժերը կարող են  ուղեկցվել շենքի  փլուզումով, հրդեհներով, ցունամիներոով և հրաբուխներով։ Դրանցից շատերից կարելի է խուսափել շինարարական և անվտանգության ավելի լավ համակարգ ունենալու, վաղ նախազգուշացվելու և պլանավորելու դեպքում ։
Հրաբխի ժայթքում
Հրաբուխները ժայթքում են Երկրի ընդերքից, երբ ապարներն այնտեղ խիստ տաքանում են և փոխակերպվում գազերով հագեցած մեծ ճնշման հրահեղուկ զանգվածի՝ մագմայի։ Մագման երկրի խորքից մեծ ուժով ճնշում է գործադրում երկրակեղևի վրա և, համեմատաբար անկայուն տեղամասերում ճեղքելով այն, արտահոսում է մակերևույթ։ Դուրս ժայթքած մագման սառչում է, գազազրկվում և վերածվում լավայի։ Այն ուղին, որով բարձրանում է մագման, կոչվում է հրաբխի մղանցք, որն ավարտվում է ձագարաձև տեղամասով՝ խառնարանով։ Հրաբխի խառնարանից դուրս են մղվում նաև հրաբխային փոշի, մոխիր, քարեր, գազեր, որոնց կուտակումից էլ ձևավորվում է հրաբխային լեռը։
Եթե հրաբխալեռը նախքան ժայթքելը պատված է լինում ձյունով ու սառույցով, ապա շիկացած լավան հալեցնում է դրանք, և ջուրը խառնվելով մոխրին՝ առաջացնում է հզոր ցեխահոսքեր, որոնք մեծ արագությամբ տարածվում են լանջն ի վար։ Կոլումբիայում 1985 թվականին ժայթքման հետևանքով ցեխահոսքը հաշված րոպեներում ոչնչացրել է մի քանի բնակավայր, զոհվել է ավելի քան 25 հազար մարդ։
79 թվականին Վեզուվ հրաբխի ժայթքման հետևանքով կործանվել են հին հռոմեական երեք քաղաքներ՝ Պոմպեյը, Հերկուլանումը և Ստաբիանը, ինչպես նաև բազմաթիվ գյուղեր։ 1883 թվականին Ինդոնեզիայում Կրակատաու հրաբխի ժայթքման հետևանքով կղզին հանկարծ պայթել է, նրա մեծ մասը վերածվել է քարաբեկորների ու փոշու։ Գազափոշու ամպերը հասել են 80 մ բարձրության։ Հրաբխի հետևանքով զոհվել է 36 հազար մարդ։
Ձնահոսք
Ձնահոսքը ձյան զանգված է, որը սահում կամ ցած է թափվում  լեռների լանջերից։ Ձյան ծավալը կարող է հասնել մի քանի միլիոն խորանարդ մետրի։ Ձնահոսքերը դասակարգվում են․ Ձյան 0,02-0,3 գ/սմ3 խտության դեպքում չոր ձնահոսքի շարժման արագությունը սովորաբար 20-70 մ/վ-ի (մինչև125 մ/վ) է հասնում։ Թաց ձնահոսքերը շարժվում են 10-20 մ/վ (մինչև 40 մ/վ) արագությամբ և ունեն 0,3-0,4 գ/սմ3 խտություն ։
Առաջին համաշխարհային պատերազմի ժամանակ Ալպերում տեղակայված ավստրոիտալական ճակատը ձնահոսքի պատճառով 40 000-80 000 զոհ տվեց։ Ձնահոսքի առաջացման պատճառներից էր հրետանային կրակը։ Ժամանակակից հայտնի ձնահոսքերից են․
Բնական աղետներ
Խոշոր վնասակար իրադարձություններ են, որոնք հետևանք են երկրի բնական գործընթացների, ինչպես օրինակ ջրհեղեղները, փոթորիկները, տորնադոները, հրաբխային ժայթքում|հրաբխային ժայթքումները, երկրաշարժերը, ցունամիները և այլ երկրաբանական պրոցեսներ։ Բնական աղետները կարող են պատճառ դառնալ կյանքի կորստի կամ գույքային վնասի և իրենցից հետո թողնել որոշակի տնտեսական վնասներ, որից կախված է ազդեցության ենթարկված բնակչության կայունությունը կամ վերականգնվելու ունակությունը։
Վնասակար երևույթները աղետի մակարդակի չեն հասնում, եթե տեղի են ունենում ոչ բնակեցված տարածքում ։
Սելավ
Սելավը լեռնային գետերի հուներում հանկարծահաս, մեծ քայքայիչ ուժով, կարճատև, բավական մեծ արագության (մինչև 10 մ/վ և ավելի) ցեխային, ցեխաքարային զանգվածահոսք է։
Սելավները սովորաբար ձևավորվում են ջրհավաք ավազանի սահմաններում թափվող տեղատարափ մթնոլորտային տեղումներից, մակերևութային հեղուկ հոսքից և տարվա չորային ժամանակաշրջանում լեռնային ապարների հողմահարումից գոյացած կուտակումներից։
Կրային ժայթքումներ
Կրային ժայթքումները տեղի են ունենում, երբ գազերը, հատկապես ածխախնի երկօքսիդը՝ CO2 գազը, հանկարծակի ժայթքում է լճի խորքից՝ խեղդվելու վտանգ առաջացնելով կենդանական աշխարհի, ընտանի կենդանիների և մարդկանց համար։ Նմանատիպ ժայթքումները կարող են նաև ցունամիների, սողանքների, հրաբխային ակտիվացումների ու պոռթկումների պատճառ դառնալ։
Գիտնականները մինչ այժմ արձանագրել են կրային ժայթքման երկու դեպք։ 1984 թվականին Կամերունի Մոնաուն լճի կրային ժայթքումը, որը 37 մարդու մահվան պատճառ դարձավ և 1986 թվականի Նյոս լճի ժայթքումը, որն ավելի լայնածավալ էր և խլեց ավելի քան 1700-1800 մարդու կյանք։
Քարաթափում
Քարաթափում լեռների և ձորերի զառիվայր ու զառիթափ լանջերից խոշոր, հաճախ հսկայական չափերի ապարազանգվածների պոկումն ու փլուզումն է, որն առաջանում է գլխավորապես լեռնային ապարների հողմահարության ընթացքների և մակերևութային ու ստորգետնյա ջրերի ներգործությունից դրանց կապակցվածության թուլացման հետևանքով։
Սողանքներ
Սողանքներ, ծանրության ուժի ազդեցությամբ լեռնալանջերով կամ թեք տեղանքով ապարների զանգվածային սահաշարժեր են, որոնք, լվացման հետևանքով, ապարների հավասարակշռության խախտման արդյունք են։
Սողանքային շարժընթացներն ուղղակիորեն կախված են՝
Լավա
Լավան հրաբխային ժայթքումների ժամանակ մագմայական օջախներից Երկրի մակերևույթ արտավիժած սիլիկատային հրահեղուկ զանգված է, որը սառչելուց հետո վերածվում է մագմայի։ Պարունակում է նաև գազեր ու ջրային գոլորշիներ, որոնք լավայի սառչելու ժամանակ ցնդում կամ գոլորշանում են։ Լավան շարժվում է ռելիեֆի ցածրադիր մասերով՝ 1, 5-2, 5 կմ/ժ, բազալտայինը՝ 20-25 կմ/ժ արագությամբ։ Լրիվ սառեցումը տևում է երկար տարիներ։ Լավան սառչելով՝ շրջափակվում է կարծր կեղևով, որն աստիճանաբար հաստանում է ։
Ջրհեղեղ
Ջրային տարերքի վտանգավոր երևույթներից են հեղեղները։ Սրանք վարարման մեծ տեսակն են, երբ գետերն ափերից դուրս են գալիս և ծածկում են հովտի ցածրադիր մասերը։ Դա կարող է տեղի ունենալ ուժեղ ձնհալքից կամ տևական անձրևներից։ Հեղեղների դեմ պայքարի լավագույն միջոցը ջրամբարի կառուցումն է։ Հեղեղումների պատճառը շատ դեպքերում անտառահատումն է։ Հարյուր հազարավոր հեկտարների վրա բուսականությունը մասայաբար ոչնչանում է, թուղթ ու ցելյուլոզ են արտադրում, որի հետևանքով էլ հողը չորանալով՝ աղետալի չափերով էրոզիայի է ենթարկվում։ Ջրհեղեղը ցամաքի զգալի տարածքների ժամանակավոր ջրածածկումն է որն առաջանում է գետերում, լճերում, ծովերում, ջրի մակարդակի բարձրացման հետևանքով։
Ցունամի
Ցունամի, հսկայական չափերի հասնող ջրային ալիքներ։ Ցունամիները հաճախակի երևույթ են Ճապոնիայում։ Դրանք կարող են մեծ ավերածությունների, ինչպես նաև մարդկային զոհերի պատճառ լինել։ Ցունամիի ալիքները տարածվում են ավելի մեծ արագությամբ, քան մարդու վազելու արագությունն է։
Ճապոնիայի վարչապետ Նաոտո Կանն այդ առիթով հայտարարեց, որ Երկրորդ համաշխարհային պատերազմից հետո սա ամենադժվար հաղթահարելի ճգնաժամն էր Ճապոնիայի համար։
Հրդեհներ
Հրդեհը այրման անվերահսկելի պրոցես է, որն ուղեկցվում է նյութական արժեքների ոչնչացմամբ և վտանգ է ներկայացնում մարդկանց կյանքի և առողջության համար։ Այրման առաջացման համար անհրաժեշտ է նույն տեղում միաժամանակ երեք պայմանի առկայություն այրվող նյութ փայտ, թուղթ, կերոսին, բենզին, օքսիդիչ` հիմնականում օդի թթվածին և բոցավառման աղբյուր կայծ, խարույկ։ Պայթյունը մեծ քանակությամբ էներգիայի անջատումն է, սահմանափակ ծավալում կարճատև ժամանակահատվածում ։
Պայթյունի խոցող գործոններն են օդային և ջերմային հարվածային ալիքը, պինդ մարմինների թռչող բեկորները և այլն։ Բնակարաններում հրդեհների և պայթյունների մեծ մասի ծագման պատճառները կապված են բնակչության և հատկապես երեխաների կողմից էլեկտրասպառիչ և գազասպառիչ կենցաղային սարքերի շահագործման տարրական կանոննորի խախտման հետ։
Անտառային հրդեհներ
Անտառային հրդեհներ, կրակի տարերային տարածումն անտառում, որի հետևանքով անտառը լրիվ կամ մասնակի ոչնչանում է։ Մեծ չափերի են հասնում խիտ և հատկապես ասեղնատերև անտառներում։ Առաջանում են բնական ճանապարհով (կայծակ, տորֆի ինքնաբռնկում) և մարդու անզգուշությունից։ Անտառների հրդեհավտանգությունը պայմանավորված է տեղումների զգալի պակասով, որը բարձրացնում է օդի ջերմաստիճանը և նվազեցնում հարաբերական խոնավությունը ։
Տորֆային հրդեհներ
Տորֆային հրդեհը չորացրած կամ բնական գործային ճահճի բոցավառում է, որը տեղի է ունենում արևի ճառագայթներով գերտաքացման կամ կրակի հետ մարդկանց անփույթ վարվելու հետևանքով ։
Մրրկասյուն
Ավերիչ ուժ ունեցող ուժեղ մեծածավալ մթնոլորտային պտտահողմ՝ մոտ 1000 մ տրամագծով, որտեղ օդի պտտային արագությունը հասնում է 100 մ/վ ։
Օդի մրրկային շարժում ձագարի կամ սյան տեսքով։ Առաջանում է օդի ուժեղ տաքացման ժամանակ բարձրացող հոսանքի շնորհիվ։ Տեղաշարժվում է 5-20 մ/վ արագությամբ։ Պտտահողմի ժամանակ օդը պտտվում է և միաժամանակ բարձրանում պարուրաձև՝ գետնից վեր քաշելով փոշի, ջուր ու տարբեր առարկաներ։ Իր գոյության ընթացքում, որ տևում է մի քանի րոպեից մինչև մի քանի ժամ, պտտահողմն անցնում է զգալի տարածություն՝ հարյուր մետրից մինչև մի քանի կմ։ Օվկիանոսի վրա տեղի ունեցող մրրկասյունը կոչվում է տորնադո։
Ցիկլոն
Ցիկլոնը մթնոլորտային ցածր ճնշման մարզ է, նրա կետերում ճնշումն ավելի ցածր է, քան ծայրամասերում։ Քամին ծայրամասերից փչում է դեպի կենտրոն։ Կենտրոնում օդը շարժվում է վերընթաց։ Ցիկլոն, տրոպիկական ցիկլոն, փոթորիկ և թայֆուն նույն երևույթի՝ ցիկլոնային քամու տարբեր անվանումներն են, որը ձևավորվում է օվկիանոսների վրա։ Գոյություն ունեն ցիկլոնի երկու տեսակներ ՝ արևադարձային և ոչ արևադարձային։ Արևադարձային ցիկլոնը արևադարձային գոտում առաջացող ցիկլոն է, որն ունի փոքր ծավալ, սակայն ավելի մեծ ճնշման գրադիենտներ ու քամու արագություն և կարող վերածվել փոթորիկի։ Քամիներ սովորաբար փչում են 20-25, երբեմն՝ 60-65, առանձին պոռթկումների դեպքում՝ 100 մ/վ արագությամբ։ Զարգանում է հիմնականում օվկիանոսների և ծովերի վրա, ամեն կիսագնդի 5-20° լայնություններում։ Տրամագիծը՝ մի քանի հարյուր կմ, շարժվում է 10-20 կմ/ժ արագությամբ, հյուսիսային կիսագնդում սկզբում՝ դեպի հյուսիսարևմտյան (հարավային կիսագնդում՝ հարավարևմտյան), ապա, սկսած 20-30° լայնություններից՝ դեպի հյուսիսարևելյան (հարավային կիսագնդում՝ հարավարևելյան)։ Ճնշումը կենտրոնում սովորաբար նվազում է մինչև 950-970 մբ, դիտվել են դեպքեր՝ 885 մբ։ Ուղեկցվում է ուժեղ հորդառատ անձրևներով և ամպրոպներով, կենտրոնում դիտվում են թույլ քամիներ, երկինքը պարզվում է («ցիկլոնի աչք»)։ Ոչ արևադարձային ցիկլոնը ծագում է բևեռային լայնություններում։ Ծագման սկզբնական փուլում ունի 1000 կիլոմետր տրամագիծ, սակայն կենտրոնական ցիկլոնի դեպքում  այն հասնում է մի քանի հազար կիլոմետրի։ Ժամանակակից պատմության մեջ ամենամեծ վնասը հասցրել է 2005 թվականին տեղի ունեցած Կատրինա փոթորիկը, որը արևադարձային ցիկլոն է։ Ըստ տարբեր աղբյուրների փոթորկի հասցրած վնասը հասնում է 89-125 միլիարդ դոլարի ։ Մարդկության պատմության մեջ գրանցված ամենամահաբեր փոթորիկը եղել է 1780 թվականի հոկտեմբերի 10-16 Փոքր Անթիլյան կղզիներում  տեղի ունեցած Մեծ փոթորիկը, որը 27,5 հազար մարդու կյանք է խլել ։ Մեծ փոթորիկը  կործանեց Մարտինիկան, Սբ.Էստատիոսը և Բարբադոսը։ Մահացու փոթորիկներից է նաև 1970 թվականին տեղի ունեցած Բհոլա ցիկլոնը։
Կարկուտ
Կարկուտ, պինդ մթնոլորտային տեղում՝ սառցե գնդաձև հատիկների տեսքով։ Տեղում է տարվա տաք եղանակին (Հայաստանում՝ մարտ-հոկտեմբերին)՝ կույտաանձրևային ամպերից՝ օդի վերընթաց շարժումների պայմաններում՝ ամպրոպի, տեղատարափ անձրևների, երբեմն՝ փոթորկային քամու ուղեկցությամբ։ Կարկուտի երակն ունենում է 200 մ-ից մինչև 2 կմ լայնություն և երբեմն՝ մինչև 100 կմ երկարություն։ Տևողությունը, որպես կանոն, 5-10 րոպե է, բացառիկ դեպքում՝ 1 ժամ։
Ամպրոպ
Ուժեղ քամիները, փոշու ամպերը, հրաբխային ժայթքումները կարող են առաջացնել կայծակ։ Փոթորիկների, ինչպես նաև ուժեղ քամիների, կարկուտի և ջրհեղեղի հետ կապված վնասներից բացի կայծակը կարող է նաև վնասել շինությունները, առաջացնել հրդեհներ, իսկ անմիջական շփման դեպքում կարող է նաև մահվան պատճառ հանդիսանալ։ Արձանագրված մահացու կայծակներից են 2007 թվականին Պակիստանի հյուսիս-արևմտյան լեռնային գյուղերից մեկում՝ Ուշարա Դարայում տեղի ունեցած կայծակը, որը սպանեց 30 մարդ, LANSA 508 ինքնաթիռի վթարը, որի արդյունքում զոհվեց 91 մարդ և 1994 թվականի Եգիպտոսի Դրոնկա քաղաքում կայծակի հետևանքով առաջացած վառելիքի պայթյունը, որը 469 մարդու մահվան պատճառ դարձավ ։ Կայծակից մահացության դեպքեր շատ են գրանցվում հատկապես Ամերիկայի և Ասիայի աղքատ երկրներում։
Երաշտ
Երաշտ, տեղումների երկարատև անբավարարություն՝ օդի բարձր ջերմաստիճանի, ցածր հարաբերական խոնավության պայմաններում։ Երաշտը անապատացման բնական գործոններից է և հանգեցնում է բույսերի աճի ու զարգացման անկման, երբեմն էլ՝ չորացման։ Տաք, չոր քամիները և խոնավության պակասը ևս կարող են երաշտի առաջացման պատճառ դառնալ։ Երաշտի ժամանակ հողում առկա խոնավության պաշարը, անձրևների բացակայության պատճառով (հարաբերական խոնավությունն իջնում է 30%-ից) չի լրացվում և սպառվում է։ Հայաստանում Երաշտը ձևավորվում է անտիցիկլոնային ռեժիմի պայմաններում՝ հիմնականում արևադարձային չոր օդային զանգվածների ներխուժման հետևանքով։ Երաշտը լինում է հողային և մթնոլորտային։ Հողային երաշտի դեպքում բույսերը տուժում են անձրևների երկարատև բացակայությունից և հողի արմատաբնակ շերտի չորացումից։ Հողային երաշտի սրմանը զուգընթաց չորանում են մարգագետինները, գետերը, լճերը, աղբյուրները, սկսվում է հիդրոլոգիական երաշտը։ Կենտրոնական Ռուսաստանում 1972, 2002 և 2010 թվականներին երկարատև շոգերի և երաշտի հետևանքով առաջացել են բազմաթիվ անտառային ու տորֆային հրդեհներ, ինչը հանգեցրել է Մոսկվայի և այլ քաղաքների ծխով լցվելուն ու մարդկանց մոտ բազմաթիվ առողջական խնդիրների ի հայտ գալուն։ Պատմական հայտնի երաշտներից է 1997-2009 թվականներին տեղի ունեցած հազարամյակի երաշտը Ավստրալիայում, որը շատ քաղաքներում ուղեկցվում էր ջրի մատակարարման ճգնաժամերով։
Ձնաբքեր
Ձնաբքերը ուժեղ ձմեռային փոթորիկներ են, որոնց բնորոշ են առատ ձյունը և ուժեղ քամիները։ Ձնաբքերը կարող են ազդել այն երկրների տնտեսական կյանքի վրա, որտեղ ձյունը հազվադեպ է։ 1888 թվականին Միացյալ Նահանգներում և Ասիայում տեղի ունեցած Մեծ ձնաբքի պատճառով ոչնչացել է տոննաներով հացահատիկային մշակաբույսեր, 2008 թվականին Աֆղանստանի և 1972 թվականին Իրանի ձնաբքերը ևս կարևոր իրադարձություններ էին։ 1993 թվականին Մեքսիկական ծոցում ծագած փոթորիկը շարժվում է դեպի հյուսիս՝ վնասներ պատճառելով 26 նահանգների, այդ թվում նաև Կանադային՝ հանգեցնելով ավելի քան 300 մարդու մահվան ։ Նյոս լճի ժայթքումը,որն ավելի լայնածավալ էր և խլեց ավելի քան1700-1800 մարդու կյանք։
Արևային բռնկումներ
Արևային բռնկումը երևույթ է, որի ժամանակ արևը հանկարծակի նորմայից ավելի ճառագայթում է արձակում։ Արևային բռնկումները կարող են անմիջական որևէ վնասվածք չառաջացնել, սակայն էլեկտրական սարքավորումների փչացման պատճառ դառնալ։ 1859 թվականի Քարինգթոնյան իրադարձությունների ժամանակ ի հայտ եկավ աղետի պատճառ հանդիսացող արևային փոթորիկների ներուժը, որը խափանեց հեռագրական ցանցը և 1989 թվականի մարտի գեոմագնիսական փոթորիկը, որը սևեռված էր Քվեբեկից։ Հայտնի արևային բռնկումներից են 1989 թվականի օգոստոսի 16-ի X20 իրադարձությունը և 2001 թվականի ապրիլի 2-ի համանման բռնկումը։ Երբևէ արձանագրված ամենահզոր բռնկումը եղել է 2003 թվականի նոյեմբերի 4-ին. ։
Վերջին տվյալներ
1995-2015 թվականներին, ըստ ՄԱԿ-ի աղետների վերահսկման համակարգի, բնական աղետների մեծ մասը եղել է Ամերիկայում, Չինաստանում և Հնդկաստանում ։ 2012 թվականին ողջ աշխարհում եղել է 905 բնական աղետ, որոնցից 93% եղանակային։ 45%-ը եղել է օդերևութաբանական (փոթորիկներ), 36%-ը՝ հիդրոլոգիական (ջրհեղեղներ), 12%-ը՝ կլիմայական (ալիքների հարված, սառը ալիքներ, անտառային հրդեհներ) և 7%-ը՝ երկրաբանական իրադարձություններ (երկրաշարժեր և հրաբխային ժայթքումներ)։ 1980-2011 թվականներին երկրաբանական գործընթացները կազմում են բնական աղետների 14%-ը ։
Միջազգային օրենսդրություն
Միջազգային իրավունքը ինչպես օրինակ հաշմանդամություն ունեցող անձանց իրավունքների մասին կոնվենցիան պահանջում է. «պետությունները միջազգային իրավունքի համաձայն պետք է կիրառեն անհրաժեշտ բոլոր միջոցները  ներառյալ միջազգային մարդասիրական իրավունքի և  միջազգային իրավունքը մարդու իրավունքի մասին ապահովելու համար հաշմանդամություն ունեցող անձանց պաշտպանությունը և անվտանգությունը ռիսկային իրավիճակներում նաև տարերային աղետների ժամանակ» ։ 1989 թվականին ՄԱԿ-ի Գլխավոր Ասամբլեան ստեղծեց ամենամյա Տարերային աղետների նվազեցման միջազգային օր։
Արտաքին հղումներ
Կատեգորիա:Աղետներ Կատեգորիա:Քաղաքացիական պաշտպանություն Կատեգորիա:Բնական աղետներ
Մթնոլորտային շրջապտույտներ
Երկրագնդի վրա ամենաշարժուն տարրը օդն է, որը երկրի մակերևույթի վրա կարող է շարժվել վայրկյանում մի քանի տասնյակ և նույնիսկ 100 մ արագությամբ։ Օդի հորիզոնական շարժումը կոչվում է քամի։ Վերջինս առաջանում է մթնոլորտի ճնշման տարբերության հետևանքով ՝ բարձր ճնշման վայրից քամին փչում է ցածր ճնշման վայրը։
Մթնոլորտի ճնշումը օդի սյան ճնշումն է երկրի մակերևույթի վրա, նրա կշիռը։ Պարզվել է, որ հազարավոր կիլոմետրեր հաստության ունեցով օդի շերտը երկրի մակերևույթի վրա ունի սնդիկի 760 մմ բարձրության շերտին հավասար ճնշում (45 աստիճան լայնության տակ, ծովի մակարդակին, 0 աստիճանի դեպքում)։ Այսինքն, եթե Երկիր շրջապատված լիներ սնդիկով, ապա այդ շերտի հաստությանուը կլիներ 76 սմ։ Մթնոլորտի ճնշումը չափում են նաև միլիբարերով։ Հայտնի է, որ մթնոլորտի ճնշումը ըստ բարձրության նվազում է, քանի որ մթնոլորտի բարձր շերտերում օդը շատ նոսր է, ուստի վերևում՝ մթնոլորտի շերտի պակասեցմանը զուգընթաց, ճնշումն ընկնում է երկրաչափական պրոգրեսիայով։ Այդ փոփոխությունը արտահայտվում է բարոմետիկ աստիճանով։
Մթնոլորտի ճնշման տարածումը երկրի մակերևույթի վրա կոչվում է բարիկական կամ ճնշման դաշտ, որը փոփոխվում է թե′ տարածության, թե′ ժամանակի մեջ։ Երկրի մակերևույթի վրա հավասար ճնշում ունեցով կետերը միացնող գծերն անվանում են իզոբարներ (հավասարաճնշում)։ Բայց ցամաքի մակերևույթը հարթ չէ, ունի բարձր ու ցածր մասեր, իզոբարներ կազմելու համար ռելիեֆի բոլոր բարձրությունները բերվում են ծովի մակարդակին։
Օդի համաշխարհային շրջապտույտը ընդգրկում է ամբողջ ստորին ոլորտը։ Օդային զանգվածները մի շարք օդակներ անցնելով, հասարակածային շրջաններից հասնում են բևեռային շրջաններ։ Մերձբևեռային շրջաններում ցուրտ է, գոյություն ունի բարձր ճնշում, իսկ հասարակածային շրջաններում՝ ցածր։ Նշանակում է գետնի մակերևույթի վրա բևեռներից օդը պետք է ուղղվի դեպի հասարակած, այնտեղ բարձրանա վերև՝ ստորին ոլորտի վերին շերտերը, այնտեղից հակառակ ուղղությամբ կշարժվի դեպի բևեռ և շրջանառությունը շատ պարզ տեսք կստանա, բայց երկրագունդը պտտվում է իր առանցքի շուրջը և կորիոլոսյան ուժի շնորհիվ հյուսիսային կիսագնդում շարժվող մարմինները շեղվում են դեպի աջ (անկախ շարժման ուղղությունից), իսկ հարավային կիսագնդում՝ ձախ։ Հենց այս ուժն էլ մեծ բարդություն է առաջացնում, և բևեռի ու հասարակածի միջև շրջապտույտի մեկ օղակի փոխարեն առաջանում են երեքը։ Հասարակածում տաքացած ու թեթևացած օդը բարձրանում է վեր՝ ստորին ոլորտ և ուղղվում է հյուսիս կամ հարավ։ Սրանք անտիպասսատներն են, որ անցնում են 4-6-8 կմ բարձրության վրա, սակայն ճանապարհին շեղվում են աջ (հյուսիսային կիսագնդում) չհասած 35 աստիճան լայնությանը, այնքան են շեղվում, որ ունենում են արևմտյան ուղղություն։ Նշանակում է անտիպասսատները չկարողացան բևեռ հասնել և կուտակվեցին 30-35 աստիճան լայնությունների տակ։ Այստեղ բնականաբար մթնոլորտի ճնշումը Երկրի մեկերևույթին մեծանում է և քանի որ հասարակածում ճնշումը ցածր է, քամիների մի մասը շարժվում է դեպի հասարակած և շեղվելով դեպի աջ՝ ունենում է հյուսիս արևելյան ուղղություն։ Սրանք պասսատներն են, որոնք ցամաքի վրա շատ չոր քամիներն են։ Պասսատների գոտում օդի մի մասը ուղղվում դեպի հասարակած, իսկ մյուս մասը ուղղվում է դեպի հյուսիս։ Սրանք, հասնելով մինչև 50-60 աստիճան լայնություններ, այնքան են շեղվում աջ (հս. կիսագունդ), որ ունենում են արևմտյան ուղղություն։ Ատլանտյան օվկիանոսից այդ քամիները բերում են խոնավություն ու ջերմություն։
Մթնոլորտի ընդհանուր շրջապտույտում առանձնացնում են բարձր ու ցածր ճնշման մարզեր։ Բարձր ճնշումը յուրահատուկ է Ազորյան ու Կալիֆոռնիական մաքսիմումներին։ Այս շրջանում ձևավորվում են պասսատներ, և, բնականաբար, ճնշումը բարձր է։ Բացի դրանից նպաստող հանգամանք են նաև սառը ծովային հոսանքները՝ Կանարյան ու Կալիֆոռնիական փոխհատուցման (կոմպենսացիոն) հոսանքները, որոնց շփվող օդը սառչելով ծանրանում է, ճնշումը մեծանում է, և այստեղ միշտ ջերմաստիճանային շրջադասություն (ինվերսիա) է լինում, մառախուղը սովորական երևույթ է։ Ցածր ճնշման պարզորոշ արտահայտված կենտրոններն են Իսլանդական ու Ալեության կենտրոնները, սրանք առաջանում են այն պատճառով, որ օվկիանոսային տաք հոսանքները մեծապես փոխում են Իսլանդիայի ու Ալեության կղզիների շրջանների սոլյար (արևային) ջերմաստիճանները, դրանցից էլ ճնշումը փոքրանում է ու հաճախակի ձևավորվում են ցիկլոններ։
Մթնոլորտի ճնշումն արտահայտող քարտեզները կարելի է կազմել ոչ միայն երկրի մակերևույթի համար, այլև ցանկացած բարձրության մակարդակի համար։
Մթնոլորտի Համաշխարհային շրջապտույտի ընդհանուր ֆոնի վրա կան տեղական բնույթի ավելի փոքր շրջապտույտներ, դրանցից են՝ մուսոնները, ցիկլոնները, անտիցիկլոնները, բրիզները և այլն։ Մուսոնային շրջապտույտը տեղի է ունենում օվկիանոսի ու ցամաքի միջև։ Ձմեռային ամիսներին ցամաքն ավելի սառն է, մթնոլորտային ճնշումը՝ բարձր, ուստի քամիները ուղղվում են դեպի ծով։ Ամռանը ծովի վրա է ճնշումը ավելի բարձր, ուստի քամիներն ուղղված են ծովից ցամաք։ Հայկական լեռնաշխարհում նույնպես նկատվում է մուսոնային թույլ շրջանառություն, ձմեռային ամիսներին լեռնաշխարհում հաստատվում է բարձր ճնշում, մինչդեռ Սև և Կասպից ծովերի վրա օդը համեմատաբար տաք է, ու նկատվում է վերընթաց շարժում։ Մուսոնային կլիմա ունեցող երկրներում ցայտուն արտահայտված է կլամայական տարրերի սեզոնային ռիթմը՝ ամռանը խոնավության առատություն է, ձմռանը չոր է՝ տեղումների նվազագույն քանակով։ Բրիզային (ծովազեփյուռ) քամիների մեխանիզմը նույնն է, ինչ մուսոններինը, այստեղ քամիների ուղղությունը փոխում են օրական երկու անգամ՝ գիշերը ցամաքից ծով, ցերեկը՝ հակառակը։ Բրիզների երևույթը նկատվում է ծովի միայն ափամերձ մասերում ՝ 20-40 կմ զոնայում։
Տեղական քամիներից են լեռնահովտային քամիները, որոնք Հայկական լեռնաշխարհում լավ զարգացած են։ Ցերեկային ժամերին, մինչև կեսօր հովիտները տաքանում են ավելի շատ, քան հարթության վրա գտնվող ազատ օդը։ Մինչև կեսօր օդը վերընթաց շարժում ունի՝ հովիտներով դանդաղ բարձրանում է։ Կեսօրից հետո լեռան բարձր մասերից ավելի ծանր օդը հովտով իջնում է դեպի հարթություն՝ հովտի հատակը, բերելով զովություն։ Ամռանը այդ քամին Սևանից Երևան է բերում թարմ օդ, և ջերմաստիճանը զգալիորեն իջնում է։
Գրականություն
Կատեգորիա:Մթնոլորտային երևույթներ
Մոսկովկա (Ինստրուչի վտակ)
Մոսկովկա (Московка), գետ Ռուսաստանում, հոսում է Կալինինգրադի մարզում և Կրասնոզնամենսկի շրջանում։ Գետաբերանը տեղակայված է Ինստրուչ գետի ձախ ափին 78 կմ հեռավորության վրա։ Գետի երկարությունը 21 կմ է, ավազանի տարածքը 141 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մեծն բանավիճողները
Մեծ բանավիճողները (The Great Debaters), ամերիկյան կենսագրական դրամա է, նկարահանված է ռեժիսոր Դենզել Վաշինգտոնի կողմից 2007 թվականին։ Ֆիլմը կապված է Տոնի Շերմանի հոդվածի հետ, այնտեղ խոսվում է ՈՒիլի քոլեջի քննարկող խմբի մասին։ Հրապարակվել է 1997 թվականին «American Legacy» ամսագրում։ Ֆիլմի համաշխարհային պրեմիերան կայացել է 2007 թվականի դեկտեմբերի 11-ին։ Կարգախոս:When the nation was in need, he inspired them to give us hope.(Երբ ազգը կարիքի մեջ էր նա օգնեց մեզ հույս տալ)։
Սյուժե
Ֆիլմը հիմնված է իրական դեպքերի վրա։ Սյուժեն զարգանում է Մելվին Տոլսոնի շուրջ, ով ՈՒիլի քոլեջի սևամորթ բանվիճողների ուսուցինչն էր։ Նա չէր խնայում իր ջանքերը, որպեսզի իր խումբը մասնակցեր 1930 թվականին Ամերիկայի հյուսիսային նահանգների սպիտակամորթների հետ կայանալիք մրցույթին։ Այդ ժամանակ տարածված էին Ջիմ Կռոյի և սևամորթների դեմ եղած օրենքները։ Վերջում նրանք մրցում են Հարվարդի անպարտելի բանավիճողների հետ։